Les gimnastes d'Alaquàs guanyen la I Competició de Gimnàstica Rítmica organitzada pel club de la ciutat
20/05/2003 12:45:00

# Les gimnastes d'Alaquàs guanyen la I Competició de Gimnàstica Rítmica organitzada pel club de la ciutat

*   20/05/2003 12:45:00
*   [Imprimir](#)
*   Compartir
*    https://www.alaquas.org/documento.asp?id\_do=8610

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8610%2F0&title=Ajuntament%20d%27Alaqu%C3%A0s.%20Premsa.Les%20gimnastes%20d%27Alaqu%C3%A0s%20guanyen%20la%20I%20Competici%C3%B3%20de%20Gimn%C3%A0stica%20R%C3%ADtmica%20organitzada%20pel%20club%20de%20la%20ciutat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8610/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8610/8610_Form_4.jpg)](https://www.alaquas.org/ficheros/documentos/2003/2/8610/8610_Form_10.jpg "<a href='https://www.alaquas.org/ficheros/documentos/2003/2/8610/8610_Form_10.jpg' target=_blank><i class='fa fa-external-link' aria-hidden='true'></i>.Les gimnastes d'Alaquàs guanyen la I Competició de Gimnàstica Rítmica organitzada pel club de la ciutat</a>")

Vuitanta xiquetes de tretze clubs valencians van participar en l'activitat

El Poliesportiu del Bovalar va ser el recinte on el passat diumenge, dia 18 de maig, va celebrar-se la I Competició de Gimnàstica Rítmica organitzada pel club d'Alaquàs amb la col·laboració de l'Ajuntament d'Alaquàs. Xiquetes dels clubs d'Alaquàs, Riba-Roja, Silla, Alzira, Paterna, Picanya, Torrepaterna, Escolapias, Montesión, Manises, Turís, Morvedre i Sedaví van participar en aquesta prova.

La competició va començar a les 9 hores del matí. Les gimnastes van realitzar els exercicis en les diferents categories que, puntuats per 7 jutgesses oficials, van donar la classificació general. Una classificació que va encapçalar el Club de Gimnàstica Rítmica d'Alaquàs. Aquest club ha estat treballant al llarg de tres anys per aspirar a aconseguir victòries com aquesta. A més de ser el guanyador de la prova, va ser el club que més esportistes va presentar a la competició. En segon lloc es va classificar el club de Manises i en tercer el de Torrepaterna.  
   
El premi al club guanyador així com els trofeus de cada categoria van lliurar-se una vegada finalitzada la jornada al mateix Poliesportiu del Bovalar. L'Alcalde d'Alaquàs, Jorge Alarte i el regidor d'Esports, Justo Cuéllar van estar els encarregats d'imposar les medalles a les diferents guanyadores. L'Alcalde va obsequiar també totes les xiquetes dels diferents clubs participants amb un record com a agraïment a la seua participació.

A la competició es va oferir també per a totes les i els assistents una exhibició a càrrec del grup de ball modern Milenium de l'Escola Municipal de Ball d'Alaquàs i una darrera mostra del club de Gimnàstica Rítmica de Picanya.